# APSTIPRINĀTS

#### Iepirkumu komisijas

05.10.2018. sēdē

protokols Nr. 1

**Iepirkuma**

**BŪVPROJEKTA IZSTRĀDE AGRORESURSU UN EKONOMIKAS INSTITŪTA EKONOMIKAS PĒTNIECĪBAS CENTRA ĒKAS TELPU VIENKĀRŠOTAI ATJAUNOŠANAI**

**NOLIKUMS**

Iepirkuma identifikācijas numurs – AREI-2018/31

**2018**

1. **Vispārīgā informācija**
   1. Iepirkumstiek organizēts saskaņā ar Publisko iepirkumu likuma 9. pantu (turpmāk tekstā – Likums), kā arī ņemot vērā šajā nolikumā (turpmāk tekstā - Nolikums) noteikto kārtību.
   2. Iepirkums tiek veikts ERAF projekta Nr. 1.1.1.4/17/I/003 “LLU un tās pārraudzībā esošo zinātnisko institūciju pētniecības, attīstības infrastruktūras un institucionālās kapacitātes stiprināšana” ietvaros.
      1. Pasūtītājs ir:

Agroresursu un ekonomikas institūts.

Reģistrācijas numurs: 90002137506

Juridiskā adrese: Zinātnes iela 2, Priekuļi, Priekuļu nov., Priekuļu pag., LV-4126

Tālrunis: 67552909, fakss: 67541789.

E-pasts: arei@arei.lv.

* + 1. Agroresursu un ekonomikas institūta iepirkumu organizē ar 04.09.2018. direktora rīkojumu Nr. R/1.2-7- 83A izveidota iepirkumu komisija (turpmāk – komisija).
  1. Pasūtītāja kontaktpersona:
     1. kuras ir tiesīga iepirkuma gaitā sniegt informāciju, iepirkuma komisijas priekšsēdētāja Dace Uzulniece, tālruņa numurs 29465486 un iepirkuma komisijas loceklis Juris Multiņš, tālr. 26511022, e-pasta adrese: [arei@arei.lv](mailto:arei@arei.lv);
     2. ar kuru pretendents saskaņo Ekonomikas pētniecības centra apskati, ir Agroresursu un ekonomikas institūta iepirkuma komisijas loceklis Juris Multiņš, tālr. 26511022, e-pasta adrese: [arei@arei.lv](mailto:arei@arei.lv).

## Iepirkuma identifikācijas numurs – AREI-2018/31.

## Iepirkuma priekšmets un piedāvājumu izvērtēšanas kritērijs:

* + 1. Iepirkuma priekšmets – būvprojekta izstrāde Agroresursu un ekonomikas institūta Ekonomikas pētniecības centra ēkas telpu vienkāršotai atjaunošanai.
    2. Pretendentam jāizstrādā:
       1. Apliecinājuma karte un būvniecības ieceres dokumenti;
       2. Apliecinājuma karte un būvniecības ieceres dokumentos paredzamie darbi jāizstrādā paredzot iespēju, būvniecību realizēt, divās kārtās.
    3. CPV kods: 71200000-0 “Arhitektūras un saistītie pakalpojumi”.
    4. Pretendents var iesniegt piedāvājumu tikai par visu iepirkuma priekšmetu kopā.
    5. Pretendents nevar iesniegt piedāvājuma variantus.
    6. Projektēšanas uzdevums ir norādīts nolikuma 6.pielikumā.
    7. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā viszemāko cenu saskaņā ar Finanšu piedāvājumā norādīto piedāvājuma kopējo cenu (EUR bez PVN). Ja pirms līguma slēgšanas tiesību piešķiršanas komisija konstatēs, ka vismaz divu piedāvājumu kopējā summa EUR bez PVN ir vienāda, par iepirkuma uzvarētāju tiks atzīts pretendents, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā (skaitot no dienas, kad paziņojums par plānoto līgumu publicēts Iepirkumu uzraudzības biroja mājaslapā) ir vislielākais.
    8. Kopējā iepirkuma paredzamā līgumcena EUR 5000,00 bez PVN.
    9. Pretendentiem pirms piedāvājumu iesniegšanas ir jāveic objekta apskate (apsekošana). Objekta apsekošana iepriekš jāsaskaņo ar nolikuma 1.3.2. punktā norādīto pasūtītāja kontaktpersonu, par ko tiek parakstīts objekta apsekošanas akts, kas jāpievieno piedāvājumam (nolikuma 7. pielikums).
    10. Objekta adrese: Struktoru iela 14, Rīga, LV-1039

1. **Piedāvājumu noformēšana, iesniegšanas vieta, laiks un kārtība**

## Piedāvājuma noformēšana

* + 1. Pretendents piedāvājumu iesniedz slēgtā iepakojumā, uz kura norādīts:
* pasūtītāja nosaukums un AREI EPC adrese (Agroresursu un ekonomikas institūts, Ekonomikas pētniecības centrs, Struktoru iela 14, Rīga, LV – 1039)
* atzīme “Iepirkums “Būvprojekta izstrāde Agroresursu un ekonomikas institūta Ekonomikas pētniecības centra ēkas telpu vienkāršotai atjaunošanai”, identifikācijas Nr. AREI-2018/31”
* atzīme “Neatvērt līdz 2018. gada 23. oktobrim plkst. 10:00”.
  + 1. Piedāvājums sastāv no:
       1. pretendentu atlases dokumentiem;
       2. tehniskā piedāvājuma;
       3. finanšu piedāvājuma.
    2. Piedāvājums sastāv no 1 (viena) oriģināla un 1 (viena) kopijas eksemplāra, kā arī piedāvājumam jāpievieno piedāvājuma elektroniskā versija, kas ir lasāma ar MS Office rīkiem. Elektroniskajai versijai jāsatur visas piedāvājuma oriģināla lapas.
    3. Piedāvājumam jābūt cauršūtam un caurauklotam tā, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura rādītājam. Uz piedāvājuma oriģināla un tā kopijas attiecīgi jānorāda “Oriģināls” vai “Kopija”.
    4. Pretendentiem ir tiesības piedāvājumu iesniegt elektroniskā formā parakstītu ar drošu elektronisko parakstu, kas satur laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Elektroniskā formā sagatavotais piedāvājums jāiesniedz uz elektroniskā datu nesēja un jāiesniedz atbilstoši nolikuma 2.1.1. punkta noteikumiem.
    5. Piedāvājumā iekļautajiem dokumentiem jābūt skaidri salasāmiem, bez labojumiem.
    6. Piedāvājums jāsagatavo latviešu valodā atbilstoši Latvijas Republikā spēkā esošo normatīvo aktu prasībām, t.sk. Dokumentu juridiskā spēka likumam, Ministru kabineta 04.09.2018. noteikumiem Nr.558 “Dokumentu izstrādāšanas un noformēšanas kārtība”. Svešvalodā sagatavotiem piedāvājuma dokumentiem jāpievieno pretendenta paraksttiesīgas personas apliecināts tulkojums latviešu valodā.
    7. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Ja viss piedāvājums ir cauršūts, pretendents var kopijas un tulkojumus apliecināt ar vienu apliecinājumu, iekļaujot šādu atrunu atsevišķa dokumenta veidā vai iekļaujot to pieteikumā. Ja komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu.
    8. Iesniegtie piedāvājumi ir Agroresursu un ekonomikas institūts īpašums un netiek atdoti atpakaļ pretendentiem, izņemot punktā nolikuma 2.2.2., 2.2.3. un 2.2.4. punktā minētajos gadījumos.
    9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informācija, jābūt atzīmei “komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.

## Piedāvājuma iesniegšanas vieta, datums, laiks un kārtība

* + 1. Pretendenti piedāvājumus iesniedz Agroresursu un ekonomikas institūta Ekonomikas pētniecības centra telpās Rīgā, Struktoru ielā 14, 2.stāvā 202. kab., darba dienās no plkst. 08:30 līdz 17:00, bet ne vēlāk kā līdz 2018. gada. 23. oktobrim plkst. 10:00, iesniedzot personīgi vai, atsūtot pa pastu. Pa pastu iesniegtais piedāvājums uzskatāms, iesniegts laikā, ja tas nogādāts piedāvājuma iesniegšanas vietā līdz 2018. gada 23. oktobrim plkst. 10:00.
    2. Piedāvājums, kas iesniegts pēc minētā termiņa, tiks neatvērts nodots atpakaļ iesniedzējam.
    3. Piedāvājums, kas nav iesniegts noteiktajā kārtībā vai nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiek izskatīts un tiek atdots atpakaļ iesniedzējam.
    4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu iesniegšanas vietā un apmainot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts apmainītā piedāvājuma iesniegšanas brīdis.
    5. Piedāvājumu atvēršanas sanāksme netiek rīkota.

## Cita informācija

* + 1. Informācijas apmaiņa starp Agroresursu un ekonomikas institūtu un piegādātājiem (pretendentiem) notiek pa pastu, faksu, elektroniski vai pa tālruni atbilstoši Likuma un citu normatīvo aktu regulējumam.
    2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Likuma 38. pantu.
    3. Pretendents sedz visas izmaksas, kas saistītas ar piedāvājumu sagatavošanu un iesniegšanu.

1. **Prasības pretendentiem**

## Nosacījumi pretendenta izslēgšanai no dalības iepirkumā

* + 1. Pasūtītājs izslēdz pretendentu no dalības iepirkumā jebkurā no šādiem gadījumiem (Likuma 9. panta astotā daļa):
       1. pasludināts pretendenta maksātnespējas process (izņemot gadījumu, kad maksātnespējas procesā tiek uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
       2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
       3. iepirkuma dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
       4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Likuma 9. panta astotās daļas 1., 2. un 3. punkta nosacījumi;
       5. pretendents ir ārzonā reģistrēta juridiska persona.

## Nolikuma 3.1.1.1.– 3.1.1.5. punktā minēto apstākļu esamību pasūtītājs pārbauda Likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā.

* 1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā. Piegādātāju apvienība piedāvājumā norāda personu, kura pārstāv piegādātāju apvienību iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību, tad visi piegādātāju apvienības biedri paraksta iepirkuma pieteikumu. **Prasības attiecībā uz pretendenta kvalifikāciju un iesniedzamie dokumenti:**

|  |  |  |  |  |
| --- | --- | --- | --- | --- |
| Nr.p.k. | Prasība | Iesniedzamie dokumenti | | Piezīmes |
| 3.3.1. | prasības profesionālās darbības veikšanai | | | |
|  | Pretendents ir reģistrēts, licenzēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.  Prasība attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, kā arī uz personālsabiedrības biedru, ja pretendents ir personālsabiedrība un uz visiem piegādātāju apvienības dalībniekiem (ja piedāvājumu iesniedz piegādātāju apvienība)> | 1. Attiecīgās institūcijas ārvalstīs izsniegtas reģistrācijas apliecības apliecināta kopija (Par Latvijā reģistrētiem pretendentiem Pasūtītājs iegūs informāciju valsts informācijas sistēmās);   Ja par iepirkuma uzvarētāju atzīst fizisku personu, tās pienākums ir normatīvajos aktos noteiktajā kārtībā reģistrēties kā saimnieciskās darbības veicējam uz iepirkuma līguma slēgšanas brīdi.  Pretendents, kas reģistrēts Valsts ieņēmumu dienesta saimniecisko darbību veicēju reģistrā fiziskām personām – iesniedz Nodokļa maksātāja reģistrācijas apliecības kopiju. | | Iesniedz par:   1. Pretendentu; 2. personālsabiedrības biedru, ja Pretendents ir personālsabiedrība; 3. Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām un piesaistīto apakšuzņēmēju (kuru sniedzamo pakalpojumu vērtība ir vismaz 10 (desmit) procenti no kopējās iepirkuma Līguma vērtības vai lielāka: |
| 3.3.2. | prasības saimnieciskajam un finansiālajam stāvoklim | | | |
|  | Pretendenta iepriekšējo 3 (trīs) gadu (2015., 2016. un 2017.) vidējais gada finanšu apgrozījums bez PVN ir divas reizes lielāks par paredzamo līgumcenu. Pretendentu, kas dibināti vēlāk, vidējais gada finanšu apgrozījums nostrādātajā periodā ir divas reizes lielāks par piedāvāto līgumcenu. | Paraksta tiesīgas vai pilnvarotas personas parakstīta izziņa par finanšu apgrozījumu bez PVN iepriekšējos 3 (trīs) gados. Pretendentiem, kas dibināti vēlāk, izziņa par finanšu apgrozījumu tā darbības gados. | | Pretendents var balstīties uz citu personu finansiālajām iespējām, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildei.  Ja pretendents ir piegādātāju apvienība, tad visu apvienības dalībnieku, uz kuru saimnieciskajām un finansiālajām iespējām pretendents balstās, finanšu apgrozījumam jāatbilst šī punkta noteikumiem. (Apvienības dalībniekiem, uz kuru saimnieciskajām un finansiālajām iespējām pretendents nebalstās, apliecinājums par finanšu apgrozījumu nav jāiesniedz.) |
| 3.3.3. | prasības tehniskajām un profesionālajām spējām | | | |
|  | Pretendents iepriekšējo 3 (trīs) gadu laikā (2015., 2016. un 2017. un 2018. gadā līdz piedāvājuma iesniegšanas termiņam) ir veicis vismaz 1 (vienas) publiskas būves vai dzīvojamās ēkas būvprojekta izstrādi. Būvprojektam jābūt saskaņotam un akceptētam normatīvajos aktos noteiktā kārtībā.  Pretendents, kurš reģistrēts vēlāk, apliecina savu pieredzi par esošo darba periodu.  Atbilstoši LBN 208-15 prasībām par publisku būvi šī nolikuma izpratnē atzīstama ēka, kurā vairāk nekā 50 % ēkas kopējās platības, ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai.  Atbilstoši LBN 211-15 prasībām par dzīvojamo ēku šī nolikuma izpratnē atdzīstama daudzstāvu daudzdzīvokļu dzīvojamā ēka un mazstāvu dzīvojamā ēka. | 1. Pieredzes apraksts saskaņā  ar 3.pielikumu; | | Ja piedāvājumu iesniedz piegādātāju apvienība, apliecinājumu par atbilstību šī punkta noteikumiem iesniedz par apvienības dalībnieku, kurš tiek piesaistīts, lai izpildītu šajā punktā noteikto prasību. |
| 3.3.4. | Pretendentam ir nepieciešamie speciālisti un resursi projektēšanas uzdevumā (6.pielikums) minēto darbu veikšanai.  Pretendentam iepirkuma līguma izpildei jāpiesaista šādi speciālisti (4. pielikums), tajā skaitā: | | | |
| 3.3.4.1. | speciālists**,** kuram uz plānoto līguma noslēgšanas brīdi būs atbilstoši normatīvo aktu prasībām izsniegts LR spēkā esošs arhitekta prakses sertifikāts vai būvprakses sertifikāts ēku būvkonstrukciju projektēšanā, un kuram iepriekšējo 3 (trīs) gadu laikā (2015., 2016. un 2017., kā arī 2018. gadā līdz piedāvājuma iesniegšanas dienai) ir pieredze kā būvprojekta vadītājam vismaz 1 (vienas) publiskas būves vai dzīvojamās ēkas būvprojekta izstrādē.  Būvprojektam jābūt saskaņotam un akceptētam normatīvajos aktos noteiktā kārtībā. | 1. CV saskaņā ar veidni (5.pielikums); 2. LR spēkā esoša atbilstoši normatīvo aktu prasībām izsniegta sertifikāta kopija (apliecināta).   Ja Pretendenta speciālistam nav LR spēkā esošs attiecīgais sertifikāts, tad ir jāpievieno Pretendenta parakstīts apliecinājums, ka līdz plānotajam līguma noslēgšanas brīdim, tas būs saņēmis LR spēkā esošu arhitekta prakses sertifikātu vai būvprakses sertifikātu ēku būvkonstrukciju projektēšanā. | |  |
| 3.3.4.2. | speciālists**,** kuram uz plānoto līguma noslēgšanas brīdi būs atbilstoši normatīvo aktu prasībām izsniegts LR spēkā esošs arhitekta prakses sertifikāts un, kuram iepriekšējo 3 (trīs) gadu laikā (2015., 2016. un 2017., kā arī 2018. gadā līdz piedāvājuma iesniegšanas dienai) ir pieredze vismaz 1 (vienas) publiskas būves vai dzīvojamās ēkas projektēšanā. Būvprojektam jābūt saskaņotam un akceptētam normatīvajos aktos noteiktā kārtībā. | 1) CV saskaņā ar veidni (5.pielikums);  2) LR spēkā esoša atbilstoši normatīvo aktu prasībām izsniegta arhitekta prakses sertifikāta kopija (apliecināta).  Ja Pretendenta speciālistam nav LR spēkā esošs attiecīgais sertifikāts, tad ir jāpievieno Pretendenta parakstīts apliecinājums, ka līdz plānotajam līguma noslēgšanas brīdim, tas būs saņēmis LR spēkā esošu arhitekta prakses sertifikātu. | |  |
| 3.3.5. | Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Ja Pretendents piesaista apakšuzņēmējus, tad jāiesniedz:   1. Pretendenta apliecinājums par to, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā, % no kopējā (9. pielikums); 2. Norādīto apakšuzņēmēju rakstisku apliecinājumu par gatavību piedalīties iepirkuma līguma izpildē. |  | |

* 1. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
  2. Ja piedāvājumu iesniedz piegādātāju apvienība, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts pilnvarojums vienam no dalībniekiem pārstāvēt piegādātāju apvienību un dalībnieku vārdā parakstīt piedāvājuma dokumentos. Vienošanās jāparedz, ka pretendentu apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
  3. Komisija neizskata pretendenta piedāvājumu un izslēdz pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādai no nolikumā minētajām prasībām.
  4. Pretendentam **Tehniskajā piedāvājumā** jāiesniedz:
     1. Projektēšanas darbu izpildes kalendārais grafiks kalendāra nedēļās, norādot galvenos veicamos darbus.
  5. Pretendentam jāsagatavo **Finanšu piedāvājums** (2.pielikums) ņemot vērā projektēšanas uzdevuma prasības (6.pielikums):
     1. Piedāvājuma cenu pretendents nosaka euro, bez pievienotās vērtības nodokļa (PVN) un to ieraksta finanšu piedāvājuma veidlapā;
     2. Līgumcena tiek fiksēta uz visu darbu izpildes laiku un netiek pārrēķināta, izņemot normatīvajos aktos un iepirkuma līgumā paredzētajos gadījumos.

1. **Piedāvājumu vērtēšana**

## Iepirkuma komisija pārbauda piedāvājumu atbilstību šajā nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām nolikumā norādītajām prasībām. Ja, pārbaudot piedāvājumā sniegto informāciju, Pasūtītājs konstatē, ka tā neatbilst minētajām prasībām, pretendents no tālākas dalības iepirkumā tiek izslēgts.

## Iepirkuma komisija sākotnēji veic piedāvājuma noformējuma pārbaudi atbilstoši nolikumā minētajām piedāvājuma noformējuma prasībām. Piedāvājuma noformējuma prasībām neatbilstošie piedāvājumi, izvērtējot neatbilstības samērīgumu, var tikt izslēgti no turpmākās dalības iepirkumā.

## Pretendentu atlases laikā iepirkumu komisija veic nolikuma 3.3. punktā noteikto dokumentu pārbaudi, lai pārliecinātos, vai pretendents atbilst nolikuma 3.3.punktā noteiktajām pretendentu atlases prasībām. Ja iepirkuma komisija vērtēšanas procesā konstatēs pretendenta vai piedāvājuma neatbilstību nolikuma prasībām, pretendents no tālākas dalības iepirkumā tiks izslēgts.

## Iepirkuma komisija veic tehnisko piedāvājumu atbilstības pārbaudi, kuras laikā iepirkuma komisija izvērtē tehnisko piedāvājumu atbilstību nolikuma prasībām. Ja iepirkuma komisija vērtēšanas procesā konstatēs piedāvājuma neatbilstību nolikuma tehniskās specifikācijas prasībām, pretendents no tālākas dalības iepirkumā tiks izslēgts.

## Piedāvājumu vērtēšanas gaitā pasūtītājs ir tiesīgs pieprasīt pretendentam, lai tiek izskaidrota tehniskajā un finanšu piedāvājumā iekļautā informācija.

## Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisku kļūdu un vai finanšu piedāvājums nav nepamatoti lēts.

## Ja iepirkuma komisija finanšu piedāvājumā konstatē aritmētiskas kļūdas, tā šīs kļūdas izlabo.

## Par visiem aritmētisko kļūdu labojumiem iepirkuma komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumu, kurā bijušas aritmētiskās kļūdas, iepirkuma komisija ņem vērā tikai iepriekš noteiktajā kārtībā labotās kļūdas.

## Pasūtītājs par Pretendentu, kuram, atbilstoši nolikumā noteiktajām prasībām un piedāvājuma izvēles kritērijam, būtu piešķiramas līguma slēgšanas tiesības, veic pārbaudi par Likuma 9. panta astotajā daļā noteikto izslēgšanas gadījumu esamību.

1. **Komisijas tiesības un pienākumi**

## Iepirkuma komisija rīkojas saskaņā ar Likumu un šo nolikumu.

## Iepirkumu komisijas tiesības:

* + 1. nesniegt informāciju par citu piedāvājumu esamību laikā no piedāvājumu iesniegšanas dienas līdz piedāvājumu iesniegšanas termiņa beigām;
    2. nesniegt informāciju par piedāvājumu vērtēšanas procesu piedāvājumu vērtēšanas laikā līdz iepirkuma rezultātu paziņošanai;
    3. pieaicināt ekspertus piedāvājumu vērtēšanas procesā;
    4. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu vērtēšanai. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no pieprasījuma dienas, ja Likumā nav noteikts cits termiņš;
    5. pieprasīt pretendentam iesniegt dokumenta oriģinālu, ja komisijai rodas šaubas par iesniegtās dokumenta kopijas autentiskumu;
    6. jebkurā pretendentu un piedāvājumu izvērtēšanas posmā izslēgt pretendentu no turpmākās dalības iepirkumā un neizskatīt pretendenta piedāvājumu, ja tiek konstatēti pretendenta izslēgšanas apstākļi, kas noteikti nolikumā;
    7. pieņemt motivētu lēmumu piešķirt iepirkuma līguma slēgšanas tiesības;
    8. pieņemt lēmumu slēgt līgumu ar nākamo pretendentu, kura piedāvājums atbilst visām nolikuma prasībām un, kurš piedāvājis nākamo saimnieciski izdevīgāko piedāvājumu, ja komisijas izraudzītais pretendents atsakās slēgt iepirkuma līgumu ar Pasūtītāju. Pārtraukt iepirkumu, neizvēloties nevienu piedāvājumu, ja pieņemts lēmums slēgt līgumu ar nākamo Pretendentu, kurš piedāvājis nākamo saimnieciski izdevīgāko piedāvājumu, bet tas atsakās slēgt līgumu;
    9. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

## Iepirkumu komisijas pienākumi:

* + 1. nodrošināt iepirkuma norisi un dokumentēšanu saskaņā ar normatīvo aktu prasībām;
    2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
    3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma dokumentāciju;
    4. vērtēt Pretendentus un to iesniegtos piedāvājumus saskaņā ar Likumu, citiem normatīvajiem aktiem un nolikumu;
    5. labot aritmētiskās kļūdas pretendentu finanšu piedāvājumos;
    6. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar likumā noteikto kārtību;
    7. pēc iepirkuma līguma noslēgšanas vai iepirkuma izbeigšanas neizvēloties nevienu piedāvājumu, saglabāt piedāvājumu oriģinālus un iznīcināt to kopijas.

1. **Pretendenta tiesības un pienākumi**

## Pretendenta tiesības:

* + 1. pieprasīt papildu informāciju saistībā ar iepirkuma dokumentāciju, ievērojot nolikuma un Likuma prasības;
    2. iesniedzot piedāvājumu, pieprasīt apliecinājumu, ka piedāvājums ir saņemts;
    3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
    4. iesniegt iesniegumu par Pasūtītāja darbību attiecībā uz iepirkuma likumību Likumā noteiktajā kārtībā.

## Pretendenta pienākumi:

* + 1. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par iepirkumu Pasūtītāja mājaslapā internetā;
    2. sagatavot piedāvājumus atbilstoši nolikuma prasībām;
    3. sniegt Pasūtītājam patiesu informāciju;
    4. sniegt atbildes uz komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei un vērtēšanai;
    5. segt visas izmaksas, kas saistītas ar piedāvājumu sagatavošanu un iesniegšanu;
    6. iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt.

1. **Lēmuma pieņemšana un iepirkuma līgums**
   1. Komisija par uzvarētāju iepirkumā ar tiesībām slēgt līgumu atzīst Pretendentu, kurš izraudzīts atbilstoši nolikumā noteiktajām prasībām, ir iesniedzis visām nolikumā izvirzītajām prasībām atbilstošu piedāvājumu saskaņā ar nolikuma 1.5.7. punktā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Likuma 9. panta astoto daļu.
   2. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem Likuma 9. panta trīspadsmitajā daļā minēto lēmumā norādāmo informāciju, kā arī savā mājaslapā nodrošina brīvu un tiešu elektronisku piekļuvi šā panta trīspadsmitajā daļā minētajam lēmumam.
   3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā mājaslapā ievieto iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
2. **Pielikumu saraksts:**

1. pielikums - Pieteikuma dalībai iepirkumā veidlapa;

2. pielikums - Finanšu piedāvājuma veidlapa;

3. pielikums - Pretendenta pieredzes apraksta veidlapa;

4.pielikums - Pretendenta piedāvātā kvalificētā personāla saraksts, kas apliecina kvalifikācijas atbilstību nolikuma prasībām veidlapa;

5. pielikums - CV (veidne);

6. pielikums – Projektēšanas uzdevums;

7. pielikums - Objekta apsekošanas lapas veidlapa;

8. pielikums - Apakšuzņēmējiem nododamo darbu saraksta veidlapa.

**1. pielikums**

iepirkuma nolikumam

##### **ID NR. AREI-2018/31**

**BŪVPROJEKTA IZSTRĀDE**

**AGRORESURSU UN EKONOMIKAS INSTITŪTA**

**EKONOMIKAS PĒTNIECĪBAS CENTRA**

**ĒKAS TELPU VIENKĀRŠOTAI ATJAUNOŠANAI**

**ID Nr. AREI-2018/31**

##### Pieteikuma dalībai iepirkumā veidlapa

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_  */Datums/* |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/Nosaukums/ Vārds, uzvārds/*

ar piedāvājuma iesniegšanu piesaka dalību iepirkuma „BŪVPROJEKTA IZSTRĀDE AGRORESURSU UN EKONOMIKAS INSTITŪTA EKONOMIKAS PĒTNIECĪBAS CENTRA ĒKAS TELPU VIENKĀRŠOTAI ATJAUNOŠANAI”, ID Nr. AREI-2018/31 (turpmāk – Iepirkums) un Pretendenta vārdā:

1. apliecina, ka ir iepazinies ar Iepirkuma noteikumiem, piekrīt piedalīties Iepirkumā un garantē Iepirkuma nolikumā Pasūtītāja izvirzīto prasību izpildi un gadījumā, ja tiks piešķirtas tiesības slēgt iepirkuma līgumu Pasūtītāja piedāvātajā redakcijā;
2. apliecina, ka viņam ir skaidras un saprotamas nolikumā noteiktās prasības piedāvājuma sagatavošanai, līguma priekšmets un tehniskā specifikācija, Pretendentam ir skaidras un saprotamas viņa tiesības un pienākumi;
3. apliecina, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
4. nodrošinās, ka iepirkuma priekšmeta izpildei tiks piesaistīts Iepirkuma piedāvājumā norādītie speciālisti;
5. apstiprina, ka Finanšu piedāvājuma cenā ir iekļautas visas izmaksas, kas saistītas ar attiecīgo darbu pilnīgu un kvalitatīvu izpildi, izmaksas, kas saistītas ar speciālistu darba apmaksu, izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām;
6. apliecina, ka Pretendenta rekvizītu tabulas 12.punktā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu Iepirkuma ietvaros un Iepirkuma rezultātā noslēgtā iepirkuma līguma ietvaros, pamatojoties uz Paziņošanas likuma 9. panta otro daļu;
7. visas Iepirkuma piedāvājumā sniegtās ziņas ir patiesas.

Pretendenta uzņēmums vai tā piesaistītā apakšuzņēmēja uzņēmums **atbilst/ neatbilst** mazā vai vidējā uzņēmuma statusam (norādīt attiecināmo).

(skaidrojumu skatīt:

<https://www.iub.gov.lv/sites/default/files/upload/skaidrojums_mazajie_videjie_uzn.pdf>).

Kopējā piedāvātā līgumcena EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_) bez PVN.

Piedāvātais būvprojekta izstrādes termiņš \_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_)kalendāra nedēļās**.**

**Pretendenta rekvizīti:** (Pretendents aizpilda tabulu , norādot pieprasīto informāciju)

|  |  |  |
| --- | --- | --- |
| 1. | Pretendenta nosaukums |  |
| 2. | Vienotās reģistrācijas numurs |  |
| 3. | Juridiskā adrese |  |
| 4. | Adrese korespondences saņemšanai |  |
| 5. | Bankas nosaukums |  |
| 6. | Bankas konta numurs |  |
| 7. | Kontaktpersonas vārds, uzvārds |  |
| 8. | Tālruņa Nr. |  |
| 9. | Faksa Nr. |  |
| 10. | Mobilā tālruņa Nr. |  |
| 11. | Elektroniskā pasta adrese |  |
| 12. | Oficiālā elektroniskā pasta adrese |  |

Persona, kura būs tiesīga parakstīt iepirkuma līgumu, ja ar Pretendentu tiks slēgts iepirkuma līgums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*vārds, uzvārds, kontakttālrunis*

Pretendenta pārstāvis, kurš būs atbildīgs par iepirkuma līguma administrēšanu, ja ar Pretendentu tiks slēgts iepirkuma līgums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*vārds, uzvārds, kontakttālrunis*

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. pielikums**

iepirkuma nolikumam

##### **ID NR. AREI-2018/31**

**BŪVPROJEKTA IZSTRĀDE**

**AGRORESURSU UN EKONOMIKAS INSTITŪTA**

**EKONOMIKAS PĒTNIECĪBAS CENTRA**

**ĒKAS TELPU VIENKĀRŠOTAI ATJAUNOŠANAI**

**ID Nr. AREI-2018/31**

**FINANŠU PIEDĀVĀJUMA VEIDLAPA**

*Datums*

Pretendents\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_\_\_\_\_\_\_\_, saskaņā ar iepirkuma nolikumu apstiprina, ka piekrīt iepirkuma noteikumiem, un piedāvā veikt iepirkuma “Būvprojekta izstrāde Agroresursu un ekonomikas institūta Ekonomikas pētniecības centra ēkas telpu vienkāršotai atjaunošanai” izpildi par piedāvāto līgumcenu

|  |  |  |  |  |
| --- | --- | --- | --- | --- |
| **Nr. p.k.** | **Iepirkuma priekšmets** | **Piedāvātā līgumcena euro** | | |
| **bez PVN** | **PVN** | **ar PVN** |
| 1. | Būvprojekta izstrāde atbilstoši iepirkuma dokumentācijas prasībām |  |  |  |
|  | Kopā |  |  |  |

Apstiprinām, ka Finanšu piedāvājuma cenā ir iekļautas visas izmaksas, kas saistītas ar iepirkuma priekšmeta pilnīgu un kvalitatīvu izpildi, t.sk. izmaksas, kas saistītas ar speciālistu darba apmaksu, izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām.

Ar šo apstiprinu piedāvājumā sniegto ziņu patiesumu un precizitāti.

Datums

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. pielikums**

iepirkuma nolikumam

##### **ID NR. AREI-2018/31**

**BŪVPROJEKTA IZSTRĀDE**

**AGRORESURSU UN EKONOMIKAS INSTITŪTA**

**EKONOMIKAS PĒTNIECĪBAS CENTRA**

**ĒKAS TELPU VIENKĀRŠOTAI ATJAUNOŠANAI**

**ID Nr. AREI-2018/31**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(***Pretendenta nosaukums, Reģ. Nr.* **)**

**Pretendenta pieredzes apraksts**

|  |  |  |  |  |  |
| --- | --- | --- | --- | --- | --- |
| Nr.p.k. | Veiktā darba  apraksts | Ēkas veids  (publiska, dzīvojamā ēka) | Pasūtītājs, kontaktpersona, kontakttālrunis | Darbu uzsākšanas un pabeigšanas datums | Būvprojekta saskaņošanas un akceptēšanas būvvaldē datums |
|  |  |  |  |  |  |

Norādīt tikai iepirkuma dokumentācijas prasībām atbilstošos objektus.

Datums

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. pielikums**

iepirkuma nolikumam

##### **ID NR. AREI-2018/31**

**BŪVPROJEKTA IZSTRĀDE**

**AGRORESURSU UN EKONOMIKAS INSTITŪTA**

**EKONOMIKAS PĒTNIECĪBAS CENTRA**

**ĒKAS TELPU VIENKĀRŠOTAI ATJAUNOŠANAI**

**ID Nr. AREI-2018/31**

**Pretendenta piedāvātā kvalificētā personāla saraksts, kas apliecina kvalifikācijas atbilstību nolikuma prasībām**

|  |  |  |  |
| --- | --- | --- | --- |
| Projektā paredzētais amats | Piedāvātā speciālista vārds, uzvārds | Saistība ar pretendentu | Kvalifikāciju apliecinoša dokumenta Nr.  un izdevējs (ja nolikumā prasīts) |
|  |  |  |  |
|  |  |  |  |
|  |  |  |  |

Datums

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. pielikums**

iepirkuma nolikumam

##### **ID NR. AREI-2018/31**

**CURRICULUM VITAE**

***Līguma nosaukums:*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Identifikācijas numurs: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Piedāvātā pozīcija līguma izpildē:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* 1. Uzvārds:
  2. Vārds:
  3. Izglītība (lūdzam norādīt tikai to informāciju, kas attiecas uz iepirkuma priekšmetu):

|  |  |
| --- | --- |
| Mācību Iestāde |  |
| Datums: no / līdz |  |
| Iegūtais grāds vai diploms |  |

* 1. Specializācija (Profesionālā kompetence):
  2. Iepriekšējo trīs gadu laikā veiktie darbi, kas apliecina speciālista kvalifikācijas atbilstību iepirkuma nolikuma prasībām

|  |  |  |  |  |  |
| --- | --- | --- | --- | --- | --- |
| Darba izpildes gads | Pasūtītājs, kontaktpersona, tālr. | Projektētais objekts | Projektētās ēkas veids: publiska būve vai dzīvojamā ēka. | Darba apraksts | Būvprojekta saskaņošanas un akceptēšanas būvvaldē datums |
|  |  |  |  |  |  |
|  |  |  |  |  |  |

* 1. Cita saistītā informācija

Es, parakstot šo CV, apliecinu, ka sniegtā informācija pareizi atspoguļo manu pieredzi un

kvalifikāciju.

Ar šo es apņemos kā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *<norādīt pozīciju>* strādāt pie līguma „\_\_\_\_\_\_\_\_\_\_\_\_\_\_\_” izpildes tādā statusā, kāds man ir paredzēts\_\_\_\_\_\_\_\_\_\_\_\_\_\_\_\_*<Pretendenta nosaukums>*piedāvājumā, gadījumā, ja šim Pretendentam tiks piešķirtas līguma slēgšanas tiesības.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt

iepirkuma laikā.

|  |  |
| --- | --- |
| Vārds, Uzvārds |  |
| Paraksts |  |
| Datums |  |

**6. pielikums**

iepirkuma nolikumam

##### **ID NR. AREI-2018/31**

**BŪVPROJEKTA IZSTRĀDE**

**AGRORESURSU UN EKONOMIKAS INSTITŪTA**

**EKONOMIKAS PĒTNIECĪBAS CENTRA**

**ĒKAS TELPU VIENKĀRŠOTAI ATJAUNOŠANAI**

**ID Nr. AREI-2018/31**

## PROJEKTĒŠANAS UZDEVUMS

Objekts Ekonomikas pētniecības centra biroja ēka,

kadastra numurs 01000890194001

Objekta adrese Struktoru iela 14, Rīga, LV-1039

Pasūtītājs Agroresursu un ekonomikas institūts

Pasūtītāja pārstāvis Ekonomikas pētniecības centra

Tehniskā nodrošinājuma daļas vadītājs Renārs Zīle

1. **Esošās situācijas / objekta raksturojums**

Agroresursu un ekonomikas institūta (AREI) Ekonomikas pētniecības centra ēka atrodas Struktoru ielā Nr. 14, Rīgā. Ēkas galvenais lietošanas veids - 1263. Virszemes stāvu skaits – 6, pazemes stāvu skaits – 1. Būvtilpums – 15 413 m3. Kopējā platība – 4 143,80 m2. Nedzīvojamo iekštelpu platība – 3 981.60 m2. Ēka ir nodota un tiek ekspluatēta kopš 1980. gada. Pamati – dzelzsbetona / betona. Ārsienas – ķieģeļu mūris ar dekoratīvo apmetumu. Pārsegumi – dzelzsbetona / betona. Jumts – bitumena.

1. **Mērķis un sasniedzamais rezultāts**
   1. Izstrādājamā Apliecinājuma kartes dokumentācija būs saistīta ar ERAF projekta Nr. 1.1.1.4/17/I/003 “LLU un tās pārraudzībā esošo zinātnisko institūciju pētniecības, attīstības infrastruktūras un institucionālās kapacitātes stiprināšana” īstenošanu.
   2. Atbilstoši AREI stratēģijai zinātniskās kapacitātes veicināšanai, īpaši attīstot jaunus projektus nozares attīstībai, ēkā paredzēti uzlabojumi, kas ietver telpu atjaunošanu, uzlabojot esošo darba vidi, nodrošinot ekonomikas pētījumu rezultātu uzglabāšanu un tehnoloģisko pārnesi.
   3. Izstrādāt Apliecinājuma kartes dokumentāciju esošo 3 (trīs) telpu vienkāršotai atjaunošanai, kas atrodas ēkas 2.stāvā, pielāgojot tās atbilstoši lietošanas specifikai.
   4. Radīt priekšnoteikumus efektīvākam zinātnieku darbam un savstarpējai sadarbībai, veicinot inovatīvo ieceru īstenošanu.

|  |  |  |  |
| --- | --- | --- | --- |
| Kārtas | Telpas numurs un nosaukums pēc esošās Inventarizācijas lietas | Telpas nosaukums pēc atjaunošanas un nosacīti piešķirtais numurs | Lietošanas veids |
| 1. Kārta | Nr.11 - kabinets (17,2 m2) | Servera telpa (Nr.11) | Tehniskā telpa |
| 1. Kārta | Nr.4 - kabinets (33,3 m2) | Kabinets (Nr.4) | Kabinets |
| Nr.5 - kabinets (36,2 m2) | Kabinets (Nr.5) | Kabinets |

1. **Izmantojamie normatīvi un standarti**

Izstrādājot Apliecinājuma kartes dokumentāciju, pretendentam jāievēro Latvijas Republikā spēkā esošie normatīvie akti, būvnormatīvi un standarti.

1. **Projektēšanas darbi**

|  |  |  |
| --- | --- | --- |
| 1. | Informācija par īpašumu | Īpašuma kadastra Nr. 01000890194  Zemes vienības kadastra Nr. 01000890194  Ēkas kadastra Nr. 01000890194001  Zemes un ēku īpašnieks: Agroresusrsu un ekonomikas institūts |
| 2. | Objekta adrese | Struktoru iela 14, Rīga, LV-1039 |
| 3. | Būvniecības veids | Vienkāršota atjaunošana |
| 4. | Darba apjoms | Būvniecības ieceres dokumenti  Apliecinājuma karte |
| 5. | Apliecinājuma kartes sastāvs | 1. Vispārīgā daļa (projektēšanai nepieciešamie dokumenti un materiāli, uzmērījumi un atzinumi); 2. Arhitektūras daļa:  * Arhitektūras risinājumi (AR); * Vēdināšana (dabīgā, mehāniskā - telpā Nr. 11) (AVK), * Elektroapgāde (EL);   - Automātiskās ugunsdzēsības signalizācijas un aizsardzības sistēma (UAS);   1. Ekonomikas daļa:  * Iekārtu, konstrukciju un būvizstrādājumu kopsavilkums (specifikācijas) (IS); * Būvdarbu apjomu saraksts (BA), * Izmaksu aprēķins – Tāmes (T). |
| 6. | Darba apraksts | 1. Izstrādāt iekštelpu apdares tabulu, sienām, grīdām un griestiem izvēloties viegli tīrāmus, dezinficējamus un veselībai nekaitīgus materiālus, kurus var viegli atjaunot un remontēt. Apliecinājuma kartē iekļautajiem interjera risinājumiem ir jābūt ekonomiskiem un funkcionāli piemērotiem. Pielietotajiem materiāliem ir jāatbilst nosacījumiem, ko pieprasa konstrukciju stiprība, ugunsdrošības kategorija, siltuma un skaņas izolācija, ķīmiskā noturība, ūdensizturība un citi rādītāji. 2. Telpas Nr. 11 atjaunošana:    1. Piekļuve servera telpai netiek mainīta un tā nodrošināta no vestibila (telpa Nr. 10).    2. Inženiertehniskie risinājumi:    * Elektroapgādes sistēma 3 fāzu elektopieslēgumu un elektrosadales skapi ar 24 moduļiem, virsapmetuma, mitrumaizsardzības klase ne mazāka par IP 65 (barošanu paredzēt no pagrabstāvā izvietotas esošās galvenās elektrosadales), paredzot strāvas pievadu (zemētas, atbilstoši fāzēm marķētas rozetes) divām iekārtu statnēm;    * Apgaismojumu paredzēt ar LED gaismekļiem;    * Dublēta gaisa kondicionēšanas sistēma telpas mikroklimata nodrošināšanai;    * Telpas temperatūras klimata nodrošināšana robežās no +18 līdz +24 grādiem;    * Mitrums telpā jābūt intervālā no 20% līdz 80% bez kondensācijas; mitruma maiņas likme 6% stundā;    * Automātiskās ugunsgrēka atklāšanas un trauksmes signalizācijas sistēma;    * Mitruma sensors - pieslēgums esošajai pultij ar paplašinājumu;    * Apsardzes sistēma ar neatkarīgu apsardzes zonu un pieslēgumu esošajai pultij ar paplašinājumu;    * Novērošanas kamera ar pieslēgumu esošajai sistēmai;    * Apkures sistēma – esošā.    1. Apdares risinājumi:    * Apdares līmenis mūsdienīgs (sienas gludas, krāsotas, grīdas virsma – antistatiskais PVH pārklājums, iekārtie griesti – modulveidā);    * Ugunsdrošas metāla durvis atbilstoši telpas lietošanas veidam. 3. Telpu Nr.4. un Nr.5. atjaunošana:    1. Inženiertehniskie risinājumi:    * Paredzēt jaunu durvju esošā ailē uzstādīšanu no telpas Nr.4 uz telpu Nr.5;    * Izstrādāt mēbeļu izvietojuma plānu;    * Izstrādāt LED gaismekļu izvietojumu griestu plānā;    * Elektro komunikācijas paredzēt kabeļu kanālos gar sienām pa grīdu;    * apgaismojums ar LED gaismekļiem ne mazāk kā 36 W gaismekļa konstrukcijas ārējais izmērs 600x600 mm;    * Apkures sistēma – esošā;    * Gaisa kondicionēšanas sistēma – esošā. Būvniecības ieceres dokumentos norādīt iekārtas demontāžas pirms un montāžas darbus pēc apdares darbiem;    * Vājstrāvas sistēmas – esošās.    1. Apdares risinājumi:    * Esošo logu nomaiņa uz stikla pakešu logiem PVC rāmjos. Siltuma caurlaidības koeficients ne lielāks par būvnormatīvos noteikto, bet ne augstāks par 1.4, solārais faktors g (%) 27,9;    * Apdares līmenis mūsdienīgs (sienas gludas, krāsotas; grīdas virsma – esošā, iekārtie griesti modulveidā no fibro-cementa plāksnēm);    * iekšējās durvis atbilstošas telpas lietošanas veidam. |
| 7. | Kopējie noteikumi visām telpām | 1. Visas telpas jāprojektē saskaņā ar Latvijas Republikā spēkā esošo normatīvo aktu prasībām un standartiem, tai skaitā, Ministru kabineta 2017. gada 20. jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”, pasūtītāja vajadzībām un norādījumiem, ņemot vērā telpu izmantošanas mērķi. 2. Veikt telpu vienkāršotās atjaunošanas Apliecinājuma kartes dokumentācijas izstrādi atbilstoši 6. punktam (Darbu apraksts) izpildot to noteikumus. 3. Būvniecības ieceres dokumentācijā uzrādītajiem būvizstrādājumiem uzrādīt tehniskos rādītājus. |
| 8. | Apliecinājuma kartes dokumentācijas izstrādes termiņš | 4 mēneši |
| 9. | Būves inventarizācijas lieta | Iesniedz pasūtītājs |
| 10. | Tehniskie noteikumi | Pieprasa un izņem projektētājs |

* 1. Pirms projektēšanas darbu uzsākšanas veikt esošo ēku inženiertīklu apsekošanu nepieciešamajā apjomā. Jāņem vērā, ka Pasūtītājs, atbilstoši LBN 405-15, ir, veicis ēkas tehnisko apsekošanu, par ko 2016. gadā 7. oktobrī tika saņemts sertificēta speciālista atzinums, tai skaitā ieteikumi un rekomendācijas ilgstošai un drošai ēkas ekspluatācijai, ar ko projektētājs varēs iepazīties pirms projektēšanas darbu uzsākšanas.
  2. Veikt tehnisko noteikumu/atzinumu pieprasīšanu un saņemšanu, ja nepieciešams.
  3. Projektētājs ir atbildīgs par visu sistēmu un iekārtu pareizu izvēli, aprēķiniem un funkcionālo atbilstību, kā arī par to, ka sistēmas nodrošinās Pasūtītāja vajadzības.

1. Apliecinājuma kartes dokumentācijassaskaņošana
   1. Apliecinājuma karti un būvniecības ieceres dokumentāciju atbilstoši Projektēšanas uzdevumam, saskaņot ar Pasūtītāju atbilstoši iepirkuma līgumam.
   2. Saņemt pozitīvus atzinumus vai saskaņojumus no tehnisko noteikumu izdevējinstitūcijām, ja tas ir attiecināms saskaņā ar normatīvajiem aktiem.
   3. Projektētājam jānodrošina pozitīvs neatkarīgās būvekspertīzes slēdziens par tehniskā projekta risinājumiem, ja tas ir attiecināms saskaņā ar normatīvajiem aktiem.
   4. Pasūtītājs akceptē Apliecinājuma kartes dokumentāciju un veic galīgo norēķinu pēc Rīgas pilsētas būvvaldē saņemtas atzīmes Apliecinājuma kartē par tajā ietverto projektēšanas nosacījumu izpildi.
   5. Apliecinājuma kartes dokumentācija sagatavojama papīra formātā krāsainā versijā atbilstoši Ministru kabineta 2015. gada 9. jūnija noteikumos Nr.281 “Noteikumi par Latvijas būvnormatīvu LBN 202-15 “Būvprojekta saturs un noformēšana”” noteiktajām prasībām 6 (sešos) (Pasūtītājam – 4, autoram – 1, būvvaldei – 1) oriģināleksemplāros papīra formātā un 1 (vienā) eksemplārā elektroniskā formā CD (rasējumi DWG un PDF formātā, teksta dokumenti \*.doc un PDF formātā, materiālu un darbu apjomi \*.xls formātā).
   6. Projektētājs izstrādā un Pasūtītājam iesniedz Apliecinājuma kartē paredzēto darbu izmaksu aprēķinu tāmi 2 (divos) eksemplāros papīra formātā un 1 (vienā) eksemplārā elektroniskā formā CD (\*.xls formātā) atbilstoši MK noteikumu Nr.330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība” prasībām.
   7. Apliecinājuma kartei un būvniecības ieceres dokumentācijai elektroniskā formātā jābūt identiskai ar papīra formātā sagatavoto.
   8. Būvdarbu apjomos, norādot materiālus, iekārtas, tehnisko aprīkojumu, nepieciešams to tehniskā apraksta apkopojums. Norādot materiālu sarakstu, to sagatavot saskaņā ar Publisko iepirkumu likuma prasībām. Ja, norādot materiālu, iekārtu, tehnisko aprīkojumu, tiek lietota atsauce „ekvivalents”, tad jānorāda kritēriji (parametri), pēc kuriem tiek vērtēta ekvivalence.

**7. pielikums**

iepirkuma nolikumam

##### **ID NR. AREI-2018/31**

**BŪVPROJEKTA IZSTRĀDE**

**AGRORESURSU UN EKONOMIKAS INSTITŪTA**

**EKONOMIKAS PĒTNIECĪBAS CENTRA**

**ĒKAS TELPU VIENKĀRŠOTAI ATJAUNOŠANAI**

**ID Nr. AREI-2018/31**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(pretendenta nosaukums)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija

***OBJEKTA APSEKOŠANAS LAPA***

|  |  |  |
| --- | --- | --- |
| **Objekta nosaukums** | **Objekts apsekots (datums)** | **Piezīmes** |
| Agroresursu un ekonomikas institūta Ekonomikas pētniecības centrs  (Struktoru iela 14, Rīga, LV-1039) |  |  |

Pasūtītāja pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds, paraksts

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds, paraksts

**8. pielikums**

iepirkuma nolikumam

**ID NR. AREI-2018/31**

**APAKŠUZŅĒMĒJIEM NODODAMO DARBU SARAKSTS**

|  |  |
| --- | --- |
| Pasūtītājs: |  |
| Pretendents: |  |
| Iepirkuma nosaukums un ID Nr. |  |

|  |  |  |
| --- | --- | --- |
| Apakšuzņēmēja nosaukums, reģistrācijas numurs, adrese un kontaktpersona | Nododamo darbu apjoms (% no darbu kopējās cenas) | Īss apakšuzņēmēja veicamo darbu apraksts |
|  |  |  |
|  |  |  |
|  |  |  |

Pielikumā pievienojami apakšuzņēmēju rakstiski apliecinājumi par gatavību piedalīties iepirkuma līguma izpildē.

|  |  |  |
| --- | --- | --- |
|  |  |  |
| */pretendenta nosaukums/* |  | */pretendenta pilnvarotās personas paraksts, paraksta atšifrējums/* |
|  |  |  |